Iż-żewġt irġiel tressqu l-Qorti wara li ppruvaw jitilqu minn Malta, wieħed b'passaport falz u l-ieħor b'passaport ta' ħaddieħor Żewġt irġiel ingħataw sentenza ta’ erba’ xhur ħabs wara li nstabu ħatja b’offiżi relatati mal-passaporti. L-ewwel raġel, mill-Gambia, kien akkużat li uża passaport ta’ persuna oħra u li għamel dikjarazzjoni falza lill-awtoritajiet tal-immigrazzjoni. Fil-Qorti kien spjegat kif l-akkużat ġie Malta wara li talab l-ażil fl-Italja, qabel ma ddeċieda li jitlaq lejn Manchester b’passaport falz. Min-naħa tagħha, l-Avukat Leontine Calleja saħqet li l-akkużat huwa wkoll vittma ta’ min tah il-passaport. Huwa wieġeb mhux ħati tal-akkużi. Fit-tieni każ separat, l-Ispettur Darren Buhagiar ressaq raġel mill-Kosta tal-Avorju, akkużat li uża passaport falz Taljan. Dan wasal Malta f’Marzu li għadda u pprova jħalli Malta b’passaport falz. Huwa wieġeb ħati.